Tombo de Jozefo

La tombo de Jozefo (, ) estas biblia memorloko ĉe la rando de Nablus, Cisjordanio. 
 Graveco 
Tradicioj tomborilataj datumas ĝis la 4-a jarcento p.K.. Temas pri unu el la plej sanktaj lokoj de la judoj; sed ankaŭ samaritanoj, kristanoj kaj mahometanoj venis kultumi. Laŭdire estis entombigitaj tie ĉi prapatro Jozefo kaj ties filoj Efraim kaj Manase. Kontraŭas tamen la islama tradicio laŭ kiu estas la tombo jozefa aliloke, en Hebron.

 Historio 
En 1967 okupiĝis la tuton la armeo israela. Ekde la 12.12.1995 apartenas Nablus al la Palestiniaj teritorioj. En provizora interkonsento pri Cisjordanio kaj Gazaa Sektoro estis oficialigita ke la  jozefa tombo restu israela enklavo. Tamen ne ĉesis protestoj fare de palestinanoj. En la 8.10.2000, antaŭvespero de Jom Kipur, marodis araboj la unuan fojon; du jarojn poste kaj en februaro  kaj oktobro de 2003 estis similaj agadoj.

En la 24.4.2011 Limor Livnat, nevo de israela ministrino pri edukado kaj membro de ĥasidisma organizo, estis mortpafita fare de policanoj dum li volis viziti la sanktan lokon. Klarigis kaj israelaj kaj arabaj instancoj ke mankis al lia grupo oficiala vizitpermeso."Palästinensische Polizei tötete Neffen israelischer Ministerin." -  Ĉe: D, 24.4.2011 
Matene de la 16.10.2015 grupoj de ĉ. 100 palestinanoj intencis bruligi la tombon. Ankoraŭ antaŭ apero de israelaj trupoj la fajro estis estingita fare de palestinaj milicanoj."Palestinian rioters set fire to Joseph’s Tomb in Nablus." - Ĉe: Timesofisrael.com, 16.10.2015 

Fine de marto 2019 israelaj soldatoj mortpafis du virojn ĵetintajn elaŭte eksplodaĵon en la direkto de la tombo."Palästinensische Bombenwerfer bei Josefsgrab getötet." - Ĉe: Israelnetz.com, 20.3.2019 

Alia atako fare de pluraj dekoj da batalemaj palestinanoj estis nokte antaŭ la 10.4.2022."Palästinenser attackieren Josefsgrab, zwei Israelis angeschossen." - Ĉe: Jüdische Allgemeine, 11.4.2022

 Eksteraj ligiloj 

 Notoj 

Kategorio:Pilgrimejoj
Kategorio:Cisjordanio
Kategorio:Judismo
Kategorio:Tomboj